Staatsaanklaerkantore in Pretoria skuld R28 miljoen se huur
'n Kennisgewing is vroeër die week in die staatsaanklaerkantore in Pretoria aangebring wat sê die kantore sal vir die publiek gesluit wees weens onbetaalde huur. Die departement van openbare werke het bevestig dat hulle die verhuurder miljoene skuld, maar sê die is nie hulle skuld nie.
Volgens 'n verklaring wat uitgereik is deur die departement is die agterstallige huurbedrag R28 miljoen wat huur vir drie maande (Januarie, Februarie en Maart 2022) was en word deur die departement van openbare werke en infrastruktuur (DPWI) aan die verhuurder geskuld.
Die Salu-gebou huisves die Departement van Justisie wat bestaan uit die Meester van die Hooggeregshof en die kantore van die Staatsprokureur.
Volgens die woordvoerder van openbare werke was die gebou egter nooit gesluit nie, maar die elektrisiteit was wel afgesny weens die uitstaande boutariewe wat die verantwoordelikheid van die verhuurder is, nie die staat nie. Intussen het werknemers van die departement van justisie steeds toegang tot die gebou gehad ten spyte daarvan dat hulle geen krag gehad het nie.
Dit het beteken dat dienste wat deur die kantoor verskaf word, belemmer is. Daar is geen aanduiding gegee wanneer die kwessie opgelos sal word nie.